
	Comisia pentru buget, finanţe şi bănci
	
	Bucureşti,        

Nr. 22/430/09.09.09


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru acceptarea amendamentelor la Statutul Fondului Monetar Internaţional propuse şi aprobate de Consiliul Guvernatorilor Fondului Monetar Internaţional, prin Rezoluţia 63-2 pentru perfecţionarea sistemului de vot şi a reprezentativităţii în cadrul Fondului Monetar Internaţional, la Washington, la data de 28 aprilie 2008, şi respectiv prin Rezoluţia 63-3 pentru extinderea autorităţii investiţionale a Fondului Monetar Internaţional, la Washington, la data de 5 mai 2008, cu care comisia noastră a fost sesizată în fond cu adresa Biroului Permanent nr. PL.x.365  din 1 septembrie 2009 .
	PREŞEDINTE,

Viorel Ştefan

	Comisia pentru buget, finanţe şi bănci
	
	Bucureşti,    

Nr. 22/430/09.09.09


RAPORT

asupra proiectului de Lege pentru acceptarea amendamentelor la Statutul Fondului Monetar Internaţional propuse şi aprobate de Consiliul Guvernatorilor Fondului Monetar Internaţional, prin Rezoluţia 63-2 pentru perfecţionarea sistemului de vot şi a reprezentativităţii în cadrul Fondului Monetar Internaţional, la Washington, la data de 28 aprilie 2008, şi respectiv prin Rezoluţia 63-3 pentru extinderea autorităţii investiţionale a Fondului Monetar Internaţional, la Washington, la data de 5 mai 2008 
     
     Cu adresa nr.PL.x.365  din 1 septembrie  2009, Biroul Permanent conform art.95 din Regulamentul Camerei Deputaţilor, republicat, a sesizat,  spre dezbatere Comisia pentru buget, finanţe şi bănci cu proiectul de Lege pentru acceptarea amendamentelor la Statutul Fondului Monetar Internaţional propuse şi aprobate de Consiliul Guvernatorilor Fondului Monetar Internaţional, prin Rezoluţia 63-2 pentru perfecţionarea sistemului de vot şi a reprezentativităţii în cadrul Fondului Monetar Internaţional, la Washington, la data de 28 aprilie 2008, şi respectiv prin Rezoluţia 63-3 pentru extinderea autorităţii investiţionale a Fondului Monetar Internaţional, la Washington, la data de 5 mai 2008.
La întocmirea raportului s-a avut în vedere avizul Consiliului Legislativ. 

     Prezentul proiect de Lege are ca obiect de reglementare acceptarea amendamentelor la Statutul Fondului Monetar Internaţional propuse prin Rezoluţia 63-2 din 28 aprilie 2008 şi, respectiv, Rezoluţia 63-3 din 5 mai 2008, aprobate de Consiliul Guvernatorilor Fondului Monetar Internaţional. Amendamentele sunt instrumente juridice internaţionale multilaterale, încheiate la nivel de stat, care, însă, nu au fost semnate în numele României, dar, la care, ţara noastră urmează să devină parte.

În esenţă, efectele implementării pachetului de reformă ( a cotelor şi puterii de vot la FMI, noul model de venituri şi noul buget pe termen mediu al FMI) sunt următoarele:

· un transfer al ponderii puterii de vot de la ţările dezvoltate către cele în curs de dezvoltare de aprox. 2,7 %, faţă de 1-1,5% în prezent;

· o creştere a cotelor pentru 54 de ţări din totalul de 185 de ţări membre ale FMI;

· decizia triplării voturilor de bază, astfel ca numărul ţărilor a căror putere de vot creşte să ajungă la 135;

· extinderea autorităţii investiţionale a FMI;

· vânzarea unei părţi limitate din aurul deţinut;

· stoparea subvenţionării încrucişate a Facilităţii pentru diminuarea sărăciei şi asigurarea creşterii economice.  

Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului de lege a participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Graţiela Iordache, secretar de stat în Ministerul Finanţelor Publice.

La lucrările comisiei au participat  29 deputaţi, din totalul de 32  membri ai comisiei.

Raportul comisiei a fost adoptat cu unanimitate de voturi. 

Proiectul de lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Senatului, Camera Deputaţilor fiind prima Cameră sesizată.
               In urma dezbaterii proiectului de  Lege pentru acceptarea amendamentelor la Statutul Fondului Monetar Internaţional propuse şi aprobate de Consiliul Guvernatorilor Fondului Monetar Internaţional, prin Rezoluţia 63-2 pentru perfecţionarea sistemului de vot şi a reprezentativităţii în cadrul Fondului Monetar Internaţional, la Washington, la data de 28 aprilie 2008, şi respectiv prin Rezoluţia 63-3 pentru extinderea autorităţii investiţionale a Fondului Monetar Internaţional, la Washington, la data de 5 mai 2008, în şedinţa din data de 09.09.09, comisia propune supunerea spre dezbaterea şi adoptarea Plenului Camerei Deputaţilor a proiectului de Lege  în forma prezentată de iniţiator.
	PREŞEDINTE,

Viorel ŞTEFAN
	SECRETAR,

Iuliu NOSA


                                                                                                                    Consilier parlamentar
                                                                                                                               Roşu Gica

